**Cannington** er en engelsk landsby og et verdslig sogn i det administrative distriktet Sedgemoor i grevskapet Somerset i England. Landsbyen ligger på vestbredden av elven Parrett, og 5 km nordvest for Bridgwater. Grenden Edstock er en del av sognet. I henhold til folketellingen i 2011 har landsbyen og sognet en befolkning på 2271 innbyggere.

Historie
--------

Cannington Court ligger ved siden av kirken.
Vegen A39 til Cannington i Somerset
Sognet inkluderte tidligere en del av landsbyen Combwich med dens havn og fergeterminal. I 1881 besto sognet av 4 980 acre eller 2020 hektar.

Det angelsaksiske navnet på landsbyen var *Caninganmaersees* eller *Cantuctone* i henhold til første gang landsbyens navn neves i et charter. Cantuc var det angelsaksiske ordet for en fure med en rygg.

Slaget ved Cynwit skjedde i 878 og ved det som i dag kalles for Cannington Camp, en bygdeborg fra bronsealderen og jernalderen, også kalt for *Cynwir* eller *Cynwit Castle*, har blitt foreslått som det mest sannsynlige steder hvor slaget ble utkjempet. En større gruppe med vikinger som kom med 23 skip og 1200 mann og beleiret bygdeborgen hvor folk i omgivelsen hadde forskanset. Da de innfødte brått angrep ble de norrøne inntrengerne overrasket og de innfødte vant en stor seier. Stedet for bygdeborgen er anerkjent som av stor arkeologisk betydning, men er delvis ødelagt da senere tider har benyttet det som steinbrudd for kalkstein.

En gang rundt 1140 grunnla Robert de Courcy en benediktinerkloster for nonner som sto helt fram til Englands klostre ble oppløst på midten av 1500-tallet. Klosteret eide betydelig med landområder i området. Stedet er i dag Cannington Court, en offentlig bygning, men levninger av klosteret er fortsatt bevart.

Herrene ved landgodset var Clifford-familien, inkludert Hugh Clifford, 2. baron Clifford av Chudleigh. Gurney Manor, et stort godshus med tilknyttet kapellving, har blitt omgjort til leiligheter, men er i dag støttet av Landmark Trust, et legat som redder bygninger av historisk interesse. Det ble også bygget et godshus ved Blackmoor Farmhouse som har sitt eget kapell. Det ble reist en gang rundt 1480 for Thomas Tremayll.

Cannington-senteret for landbaserte studier, tidligere Cannington College, ble etablert i 1921, men utgjør i dag en del av Bridgwater College. Brymore School ligger også i landsbyen. Meieriet i landsbyen, som har vært i virksomhet siden 1930-tallet, er i dag eid av det lokale firmaet Yeo Valley Organic og produserer yoghurt.

Lokalstyre
----------

Sognerådet har ansvaret for lokale saker, inkludert å sette en årlig lokal avgift for å dekke rådets utgifter og produsere en årlig rapport for offentlig gjennomsyn. Stedet er også en del av fylkesvalgkretsen Bridgwater og West Somerset for valg av representanter til Underhuset i Det britiske parlamentet.

Kirker
------

Kirken for jomfru Maria har et tårn som går tilbake til 1300-tallet, men den øvrige kirken ble ombygd tidlig på 1400-tallet og ble restaurert i 1840 av Richard Carver. Den var tidligere forbundet til Cannington Court og er sagt at det er den tidligere kirken av en hus for benediktinernonnene. English Heritage har listet kirken en bevaringsverdig bygning av typen klasse I.

Referanser
----------

1. ↑  «Statistics for Wards, LSOAs and Parishes — Summary Profiles» (Excel). *Somerset Intelligence*.
2. 1 2   «Cannington». *British History Online*.
3. ↑  «History» Arkivert 25. august 2007 hos Wayback Machine.. *Cannington Online*.
4. ↑  «Somerset Historic Environment Record». *Somerset Historic Environment Record*.
5. ↑  Baron Courcy, Lord Kingsale Arkivert 2. desember 2010 hos Wayback Machine.
6. ↑  Havinden, Michael (1982): *The Somerset Landscape. The making of the English landscape*. London: Hodder and Stoughton. ISBN 0340201169. ss. 130.
7. ↑  «Houses of Benedictine nuns: The priory of Cannington». *British History Online*.
8. ↑  «Priory History» Arkivert 20. juli 2011 hos Wayback Machine.. *Cannington Online*.
9. 1 2  «The Manor» Arkivert 18. oktober 2012 hos Wayback Machine.. *Images of England*.
10. ↑  «Blackmore Farm Manor House» Arkivert 18. oktober 2012 hos Wayback Machine.. *Images of England*.
11. ↑  «Church of St Mary» Arkivert 18. oktober 2012 hos Wayback Machine. *Images of England*.

Eksterne lenker
---------------

* Landsbyen Canningtons eget nettsted
* Cannington hos Open Directory Project

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |